KJ/kj

**Deildarfundur haldinn í Sólheimakoti**

Fundartími  kl: 20:00.

|  |  |
| --- | --- |
| Málefni: | Fundardagur: |
| Liður | 11. maí. 2011 |

|  |  |
| --- | --- |
|  | Fundarstjóri: Guðjón Arinbjarnarson  Fundarefni:   * Ný stjórn Vorsteh-deildar kynnti sig. * Nefndir (veiðiprófanefnd, göngunefnd, siðanefnd, ritnefnd, sýningarnefnd)   Kynntar hugmyndri stjórnar að nefndum, en óskað hafði verð eftir sjálfboðaliðum til að starfa í nefndum á vegum félagsins. Var óskin birt á heimasíðu félagsins. Ábending kom frá félagsmönnum að gera hefði mátt grein fyrir þeim nefndum sem um væri að ræða.  Kjartan spurði um stöðu siðanefndar og þá m.t.t. siðareglna HRFÍ. Veiðideildir innan HRFÍ vilja taka saman grunn sem síðan væri hægt að bera undir HRFÍ til samþykktar ef þurfa þykir.   * Veiðipróf   Stjórn kynnti hugmyndir um að auka samráð við aðrar deildir. Einnig að haldið yrði eitt stórt veiðipróf á ári og þá með hundasýningu. Umræður spunnust um fjölda þáttakanda í veiðiprófum og hvernig mætti fjölga í sportinu. Þótti sumum of mikil áhersla væri lögð á keppni á kostnað gleði og ánægju. Guðjón Arinbjarnar benti á umræðu um að ekki ætti að vera með keppni í opnum og unghundaflokki. Til þess væri keppnisflokkur. Menn voru sammála um að bæta þurfi samstarf milli manna og deilda og auka jákvæðni.   * Heimasíðan   Vegna áskriftargjalda af vistun þá þarf að flytja heimasíðuna fyrir 1 júní. Stefnt er að því að sameina heimasíðuna og facebook síðuna þannig að þær styðji hvora aðra. Spurt var hvort facebook síðan yrði öllum opin. Þeirri ósk verður komið á framfæri við þá sem ábyrgð hafa borið á síðunni.   * Umgengni við erlenda dómara   Á að setja reglur um val á erlendum dómurum og umgengni við þá? Óánægja hefur skapast þegar erlendir dómarar hafa komið sem hafa tengsl við aðila hér á landi. Til að reyna að tryggja að allt sé upplýst og uppi á borðum á þá að hafa reglur hverjir séu valdir til dómarastarfa hér og sýnist sitt hverjum.   * Kynning á nýjum gotum   Á heimasíðu verða got kynnt. Ýtarlegri lýsing á gotum verður svo í hvolpakassa.   * Nýliðakynning   Stefnt verður að því að kynna nýliða á heimasíðu félagsins. Ræktendur hvattir til að taka saman upplýsingar um hvolpakaupendur og senda til Sæþórs eða stjórnar svo birta megi upplýsingar á heimasíðunni og þá með mynd.   * Gagnagrunnur   Á að fara í samstarf vð FHD um skráningu upplýsinga um vorsteh hunda eða á að halda sig við þá skráningu sem nú er viðhöfð. Núverandi skráning er excelskjal sem fært er inn í og þarf að skifta út fyrr eða síðar. Kostir og gallar eru í báðum skráningarkerfum. Fundarmenn voru á því að tryggja þurfi að öll skráning um vorstehunda sé á heimasíðu og á ábyrgð deildarinnar.  Stjórn deildarinnar óskaði eftir heimild til að skoða málið og koma með tillögu að niðurstöðu.   * Kynning í Garðheimum   Fyrirhuguð er kynning á vorstehundinum í Garðheimum. Komnir eru tveir styrktaraðilar fyrir sýninguna, Hlað og Belcando (er með fóður til sölu í Garðheimum). Einnig mun Snati.is styrkja deildina en fyrir er Robur sem hefur staðið ötullega með deildinni.   * Rjúpnatalning   Félagsmenn eru minntir á rjúpnatalningu sjá þeir sér fært að mæta.  **Önnur mál:**   * Umræða spannst um gjaldtökur fyrir námskeið. Hvort ekki væri hægt að nýta félagsmenn án endurgjalds í stað þess að kaupa að fyrirlesara. * Kjartan vakti athygli á að lóðatíkur gætu tekið þátt í alhliða veiðiprófum. Gæta þyrfti að þær færu síðastar í gegnum prófið. * Stjórn ítrekaði að allir myndu tryggja að þeir væru örugglega skráðir í deildina. * Hugmynd kom fram hvort ekki mætti setja inn auglýsingu á heimasíðu þar sem fólki er boðið að kynnast Vorsteh hundinum (sambærilegt og er gert á síðu enska setans.) * Verðlaun á sýningum, farandbikarar. Halda þarf skrá um hvaða bikarar eru í gangi og hver hafi þá. Eins spannst umræða um hverjir megi gefa bikara og hvort samþykki stjórnar þurfi fyrir að veita bikara. Það var mat manna að fara ætti í gegnum stjórn með þessi mál. * Pétur Alan spurði hvort fundargerðir yrðu ekki birtar á netinu en það væri ósk frá aðalstjórn HRFÍ. * Formaður þakkaði fyrri stjórn, Kjartani og Grétu fyrir vel unnin störf fyrir deildina |
|  |  |

Fundi slitið 23.40.

Næsti fundur er boðaður.

Kristjón Jónsson ritaði fundinn.